PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2011/VP/3/1/007	Bratislava 22. februára  2011	

Protimonopolný úrad Slovenskej republiky, odbor koncentrácií, ako orgán príslušný na konanie podľa § 10 ods. 1 zákona č. 145/1995 Z.z. o správnych poplatkoch v znení neskorších predpisov vo veci vrátenia správneho poplatku podnikateľovi Polish Enterprise Investors VI GP Ltd, so sídlom P.O.Box 309GT, Ugland House, South Church Street, George Town, Grand Cayman a podnikateľovi Jakubovi Zabłockemu, bytom 03-036, Varšava, Operowa 16, Poľská republika

rozhodol

podľa § 10 ods. 1 zákona č. 145/1995 Z.z. o správnych poplatkoch v znení neskorších predpisov tak, že správny poplatok v sume 3 319 eur (slovom tritisíctristodevätnásť eur) sa vracia podnikateľovi Polish Enterprise Investors VI GP Ltd, so sídlom P.O.Box 309GT, Ugland House, South Church Street, George Town, Grand Cayman a podnikateľovi Jakubovi Zabłockemu, bytom 03-036, Varšava, Operowa 16, Poľská republika na účet číslo: 2710372158/0200 vedený vo Všeobecnej úverovej banke, a.s.  

O d ô v o d n e n i e :

1)	Dňa 13.12.2010 bolo Protimonopolnému úradu Slovenskej republiky, odbor koncentrácií (ďalej len „úrad“) listom podnikateľa Polish Enterprise Investors VI GP Ltd, so sídlom P.O.Box 309GT, Ugland House, South Church Street, George Town, Grand Cayman, registrovaná v registri komanditných spoločností vedenom na Kajmanských ostrovoch pod číslom 12844 (ďalej len „PEI“) a pána Jakuba Zabłockeho bytom 03-036, Varšava, Operowa 16, Poľská republika (ďalej len „Jakub Zabłocki“) prostredníctvom ich právneho zástupcu - advokátskej kancelárie B & S Legal s.r.o., so sídlom Grösslingová 5, 811 09 Bratislava, IČO: 35 929 049 konajúcou prostredníctvom konateľa Mgr. Petra Bartošíka, zaevidovaným úradom pod číslom 4308/2010, doručené oznámenie koncentrácie podľa zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“), ktorá podľa oznamovateľov koncentrácie spočíva v získaní nepriamej spoločnej kontroly podnikateľov PEI a Jakuba Zablockeho nad celým podnikom spoločnosti X-Trade Brokers Dom Maklerski S.A., so sídlom ul. Ogrodowa  58, 00-876 Varšava, Poľská republika (ďalej len „Oznámenie koncentrácie“). 

2)	Na základe Oznámenia koncentrácie sa dňa 13.12.2010 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov začalo správne konanie vo veci koncentrácie, ktorému bolo pridelené číslo správneho konania  0041/OK/2010, o čom úrad informoval účastníkov konania listom úradu zaevidovaným pod číslom 4454/PMÚ SR/2010 zo dňa 22.12.2010.

3)	Ako vyplýva z dokladu o zaplatení správneho poplatku predloženým účastníkom konania ako aj z interného dokladu Protimonopolného úradu Slovenskej republiky, odboru ekonomiky č. 48/2010 správny poplatok podľa položky č. 212  sadzobníka správnych poplatkov, ktorý tvorí prílohu zákona 
č. 145/1995 Z. z. o správnych poplatkoch v znení neskorších predpisov (ďalej len „zákon o správnych poplatkoch“) vo výške 3 319 Eur bol účastníkmi konania uhradený dňa 22.12.2010. 

4)	Dňa 18. 02. 2011 nadobudlo právoplatnosť rozhodnutie číslo 2011/ZK/3/1/006 zo dňa 17.2.2011, ktorým úrad správne konanie vo veci predmetnej koncentrácie na základe § 22 ods. 1 písm. d) v spojení s § 32 ods. 2 písm. b) zákona zastavil, pretože účastníci konania vzali svoj návrh na začatie konania späť. 

5)	Účastníci správneho konania vo veci koncentrácie  v liste doručenom úradu dňa 01.02.2011 zaevidovanom pod č. 331/2011 prostredníctvom svojho splnomocneného právneho zástupcu požiadali o vrátenie zaplateného správneho poplatku a to na účet číslo 2710372158/0200 vedený vo Všeobecnej úverovej banke, a.s..

6)	Podľa § 10 ods. 1 zákona o správnych poplatkoch správny orgán, ktorý poplatok vybral, vráti ho v plnej výške, ak sa nemohol vykonať úkon alebo uskutočniť konanie bez zavinenia poplatníka, alebo ak bol poplatok zaplatený bez toho, aby bol na to poplatník povinný, ak pri jednotlivých položkách sadzobníka nie je ustanovené inak. Vzhľadom na to, že správny poplatok bol zaplatený bez toho, aby bol na to poplatník povinný, úrad vracia správny poplatok v plnej výške, t.j 3 319 eur. 

7)	Na základe vyššie uvedeného úrad rozhodol tak, ako je uvedené vo výroku tohto rozhodnutia.

P o u č e n i e :

Podľa ustanovenia § 10 ods. 6 zákona č. 145/1995 Z. z. o správnych poplatkoch v znení neskorších predpisov sa proti tomuto rozhodnutiu nemožno odvolať. Rozhodnutie nadobúda právoplatnosť dňom doručenia.

    	Mgr. Daniela Lukáčová
	poverená riadením odboru koncentrácií

Rozhodnutie sa doručuje:

B & S Legal s.r.o.
Mgr. Peter Bartošík – konateľ
Grösslingová 5
811 09 Bratislava